# Basku Zeme

|  |
| --- |
| **Basku Zeme *Euskal Herria País Vasco |
| **Basku Zemes Autonomā Kopiena Euskal (Herriko) Autonomia Erkidegoa Comunidad Autónoma del País Vasco** |
| —  **Spānijas autonomais apgabals**  —  |
|

|  |  |
| --- | --- |
|  **Karogs** |  **Ģerbonis** |

 |
|  |
| Pārvaldes centrs
  | Vitorija-Gasteiza
 |
| Oficiālā valoda
  | spāņu, basku
 |
| Valsts
  |  Spānija |
| **Administrācija** |
|  - Prezidents
  | Imanols Pradaless  |
| **Platība**  |
|  - Kopējā
  | 7 234 km² |
| **Iedzīvotāji** (2016) |
|  - Kopā | 2 189 534 |
|  - Blīvums | 302,7/km² |
| Laika josla | CET (UTC+1)
  |
|  - Vasaras laiks (DST) | CEST (UTC+2) |
| Autonomijas statūti | 1979. gada 25. oktobrī |
| Likumdevēja vara | Basku parlaments |
| Vietas kongresā | 19 deputāti (no 350) |
| Vietas senātā | 15 senatori (no 264) |
| **Mājaslapa:** www.euskadi.net |
|  **Basku Zeme Vikikrātuvē** |

**Basku Zeme** (basku: *Euskadi*, *Euskal Herria*; spāņu: *País Vasco*) ir viens no septiņpadsmit autonomajiem apgabaliem Spānijā. Basku Zeme ietilpst kultūrvēsturiskajā reģionā, ko plašāk pazīst kā Basku zemi. Lai gan Basku Zemes lielākā pilsēta ir Bilbao, tās galvaspilsēta ir Vitorija-Gasteiza.

## Ģeogrāfija

Basku Zemes autonomais apgabals sastāv no šādām provincēm:

* Alava (spāņu: *Álava*; basku: *Araba*), ar galvaspilsētu Vitorijā-Gasteizā (spāņu: *Vitoria*; basku: *Gazteiz*);
* Biskaja (spāņu: *Vizcaya*; basku: *Bizkaia*), ar galvaspilsētu Bilbao;
* Gipuskoja (spāņu: *Guipúzcoa*; basku: *Gipuzkoa*), ar galvaspilsētu Sansevastjanā (spāņu: *San Sebastián*; basku: *Donostia*).

## Demogrāfija

Gandrīz puse no Basku Zemes 2 155 546 iedzīvotājiem dzīvo Bilbao aglomerācijā, ko veido sešas no desmit autonomijas lielākajām pilsētām (Bilbao, Barakaldo, Gečo, Portugalete, Santurci un Basauri).

### Lielākās pilsētas

1. Bilbao (354 145)
2. Vitorija (226 490)
3. Sansevastjana (183 308)
4. Barakaldo (95 675)
5. Gečo (83 000)
6. Irjuna (59 557)
7. Portugalete (51 066)
8. Santurci (47 320)
9. Basauri (45 045)
10. Renteríja (38 397)

### Valodas

Visā Basku Zemes teritorijā oficiālās valodas statuss ir abām, spāņu un basku, valodām.

1984. gada tautas skaitīšanas rezultāti parādīja, ka no 2,1 miljona autonomijas iedzīvotāju basku valodu prot 21%, bet tikai 13% prot tajā lasīt un 10% prot rakstīt.

## Politika

### Valdība

Basku Zemei ir savs parlaments (spāņu: *Parlamento Vasco*, basku: *Eusko Legebiltzarra*) un valdība (spāņu: *Gobierno Vasco*, basku: *Eusko Jaurlaritza*), kuri atrodas Vitorijā.

### Teritoriālās pretenzijas

Basku nacionālisti ir izvirzījuši prasības par Navarras, kas tiek uzskatīta par basku nācijas šūpuli, pievienošanu pārējām trijām Spānijas teritorijā esošajām basku provincēm, kuras kopā aizvietotu esošo Basku Zemes autonomo novadu. Šajā gadījumā Basku Zemes administrācijas sēdeklis tiktu pārcelts uz Pamplonu. Dedzīgākie basku separātisti un to atbalstītāji uzstāj par neatkarīgas basku valsts, kas sastāvētu no Basku Zemes un Navarras Spānijā, kā arī no Ziemeļu basku zemes Francijā, izveidošanu.

Navarra un Franču basku zeme nav vienīgās teritorijas, kurām tiek izvirzītas basku nacionālistu prasības; ir vēl arī divi anklāvi jau esošajā Basku Zemes teritorijā −Trevīno (spāņu: *Treviño*; basku: *Trebiñu* un Viljaverdes ieleja (spāņu: *Valle de Villaverde*; basku: *Villaverde-Turtzioz*), kuri pieder kaimiņu novadiem — Kastīlijai un Leonai (spāņu: *Castile and León*) un Kantabrijai (spāņu: *Cantabria*).

## Skatīt arī

* Ikurrina
* Basku zeme
* Basku valoda
* Baski

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Basku Zeme.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)